Komisijos reglamentas (EB) Nr. 1972/2003
2003 m. lapkričio 10 d.
dėl prekybai žemės ūkio produktais skirtų pereinamojo laikotarpio priemonių, kurios turi būti patvirtintos dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmąją pastraipą,
kadangi:
(1) Pereinamojo laikotarpio priemones būtina patvirtinti siekiant išvengti prekybos srautų nukreipimo rizikos, kuri turi įtakos bendram žemės ūkio rinkų organizavimui dėl 10 naujųjų valstybių įstojimo į Europos Sąjungą 2004 m. gegužės 1 d,
(2) Pagal taisykles, pateiktas 1999 m. balandžio 15 d. Komisijos reglamente (EB) Nr. 800/1999, nustatančiame bendrąsias išsamias eksporto grąžinamųjų išmokų sistemos taikymo žemės ūkio produktams taisykles [1], su paskutiniais pakeitimais, padarytais Reglamentu (EB) Nr. 500/2003 [2], grąžinamoji išmoka mokama tik tuo atveju, jei produktai, įrašyti į priimtas eksporto deklaracijas, iš Bendrijos muitų teritorijos buvo išvežti per 60 dienų. Reikalavimas išvežti produktą iš Bendrijos muitų teritorijos per 60 dienų nuo eksporto deklaracijos priėmimo yra pirminis reikalavimas taip pat išduodant su licencija siejamą užstatą pagal 2000 m. birželio 9 d. Komisijos Reglamentą (EB) Nr. 1291/2000, nustatantį bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams [3], su paskutiniais pakeitimais, padarytais Reglamentu (EB) Nr. 325/2003 [4]. Kadangi po įstojimo panaikinus vidaus sienas, eksportuojami iš penkiolikos narių Bendrijos produktai turės būti visais atvejais išvežti iš Bendrijos muitų teritorijos vėliausiai iki 2004 m. balandžio 30 d., įskaitant atvejus, jei eksporto deklaracija buvo priimta likus mažiau kaip 60 dienų iki įstojimo datos.
(3) Prekybos srautų nukreipimai, galintys dezorganizuoti rinkos organizacijas, dažnai apima produktus, kurie vežami specialiai plėtros dingstimi ir nėra įprastų atitinkamos valstybės atsargų dalis. Atsargų perteklius gali susidaryti dėl nacionalinės gamybos. Todėl turėtų būti numatyti atgrasinantys mokesčiai, imtini už atsargų perteklių naujosiose valstybėse narėse.
(4) Būtina neleisti, kad prekės, už kurias grąžinamosios eksporto išmokos buvo sumokėtos iki 2004 m. gegužės 1 d., negautų išmokų antrą kartą, jas eksportavus į trečiąsias šalis po 2004 m. balandžio 30 d.
(5) Šiame reglamente numatytos priemonės yra būtinos bei tinkamos ir turėtų būti taikomos vienodai.
(6) 6) Šiame reglamente numatytos priemonės atitinka visų atitinkamų vadybos komitetų pareikštas nuomones,
PRIĖMĖ ŠĮ REGLAMENTĄ:
1 straipsnis
Sąvokų apibrėžimai
Šiame reglamente:
a) "penkiolikos narių Bendrija" - Bendrija tokios sudėties, kokios ji yra 2004 m. balandžio 30 d.
b) "naujosios valstybės narės" - tai Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija;
c) "išplėsta Bendrija" - Bendrija tokios sudėties, kokios ji yra 2004 m. gegužės 1 d.
d) "produktai" - žemės ūkio produktai ir (arba) prekės, neįtrauktos į EB Sutarties I priedą;
e) "gamybos grąžinamoji išmoka" - grąžinamoji išmoka, teikiama pagal Tarybos reglamento (EEB) Nr. 1766/92 [5] 7 straipsnį arba Tarybos reglamento (EB) Nr. 3072/95 [6] 7 straipsnį arba Tarybos reglamento (EB) Nr. 1260/2001 [7] 7 straipsnį.
2 straipsnis
Eksportas iš penkiolikos narių Bendrijos
Jei eksportuojant iš penkiolikos narių Bendrijos į vieną iš naujųjų valstybių narių produktus, kurių eksporto deklaracija buvo priimta iki 2004 m. balandžio 30 d., iki tos datos nebuvo laikomasi reikalavimų, nustatytų Reglamento (EB) Nr. 800/1999 3 straipsnyje, gavėjas grąžina bet kurią grąžinamąją išmoką, gautą pagal minėto reglamento 52 straipsnį.
3 straipsnis
Ribojantysis režimas
1. Šis straipsnis taikomas nukrypstant nuo Stojimo akto 5 skyriaus IV priedo ir nuo 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [8] 20 ir 214 straipsnių.
2. 4 straipsnio 5 dalyje išvardyti produktai, kurie iki 2004 m. gegužės 1 d. buvo laisvoje penkiolikos narių Bendrijos arba naujosios valstybės narės apyvartoje, o 2004 m. gegužės 1 d. yra išplėstoje Bendrijoje laikinai sandėliuojami arba laikomi taikant kurią nors muitinės tvarką arba procedūras, minimas Reglamento (EEB) Nr. 2913/92 4 straipsnio 15 punkto b papunktyje ir 16 punkto b-g papunkčiuose, arba kurie yra vežami atlikus eksporto formalumus išplėstoje Bendrijoje, apmokestinami taikant erga omnes importo muito normą, taikomą jų išleidimo į laisvą apyvartą dieną.
Pirmoji pastraipa netaikoma produktams, eksportuojamiems iš penkiolikos narių Bendrijos, jei importuotojas pateikia įrodymą, kad nebuvo kreiptasi dėl grąžinamosios eksporto išmokos už eksportuojančios šalies produktus. Importuotojui paprašius eksportuotojas imasi priemonių, kad eksporto deklaracijoje kompetentinga institucija įrašytų, jog dėl grąžinamųjų eksporto kompensacijų už eksportuojančios šalies produktus nebuvo kreiptasi.
3. Iš trečiųjų šalių vežami 4 straipsnio 5 dalyje išvardyti produktai, kurie 2004 m. gegužės 1 dieną naujojoje valstybėje narėje yra vadovaujantis laikinuoju įvežimu perdirbti, minimu Reglamento EB) Nr. 2913/92 4 straipsnio 16 punkto d papunktyje, arba laikinuoju įvežimu, minimu to paties punkto f papunktyje, ir kurie į laisvą apyvartą išleidžiami iki tos datos arba vėliau, apmokestinami importo muitu, taikomu išleidimo į apyvartą dieną produktams iš trečiųjų šalių.
4 straipsnis
Produktų, esančių laisvoje apyvartoje, apmokestinimas
1. Nepažeidžiant Stojimo akto 4 skyriaus IV priedo ir tais atvejais, jei nacionaliniu lygiu nėra taikoma griežtesnių teisės aktų, naujosios valstybės narės apmokestina atsargų pertekliaus 2004 m. gegužės 1 d. turėtojų produktus laisvoje apyvartoje.
2. Nustatydamos kiekvieno turėtojo atsargų perteklių, valstybės narės visų pirma atsižvelgia į:
a) vidutines atsargas, turėtas iki įstojimo;
b) prekybos modelius iki įstojimo;
c) atsargų sukaupimo aplinkybes.
Atsargų pertekliaus sąvoka taikoma produktams, importuojamiems į naująsias valstybes nares arba kurių kilmės šalis yra naujosios valstybės narės. Atsargų pertekliaus sąvoka taip pat taikoma produktams, skirtiems naujųjų valstybių narių rinkoms.
Tokių atsargų registravimas vykdomas remiantis 2004 m. gegužės 1 d. taikoma Kombinuotąja nomenklatūra.
3. Mokesčio, minimo 1 dalyje, dydis nustatomas pagal erga omnes importo muito normą, taikomą 2004 m. gegužės 1 d. Pajamos iš mokesčio, kurį surenka nacionalinės institucijos, skiriamos į naujųjų valstybių narių nacionalinį biudžetą.
4. Siekiant užtikrinti, kad 1 dalyje minimas mokestis taikomas teisingai, naujosios valstybės narės nedelsdamos sudaro 2004 m. gegužės 1 d. turimų atsargų aprašą. Šiuo tikslu naujosios valstybės narės ne vėliau kaip iki 2004 m. liepos 31 d. praneša Komisijai atsargų pertekliaus produktų kiekį, išskyrus kiekius, priklausančius 5 straipsnyje minimoms viešosioms atsargoms.
5. Šis straipsnis taikomas produktams, įtrauktiems į toliau nurodytus KN kodus:
- Kipre:
02044310, 02062991, 04081180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1007, 1108, 1509, 1510, 1517, 170230 [9], 170240 [10], 170290 [11], 19019099, 20031020, 20031030, 21069098 [12],
- Čekijoje:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [13], 170240 [14], 170290 [15], 180620, 19019099, 20031020, 20031030, 200820, 200911, 200912, 200919, 200940, 21069098 [16],
- Estijoje:
02013000, 02023090, 02043000, 02044310, 02062991, 02031110, 02032110, 02071410, 02071450, 02071460, 02071470, 02072710, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [17], 170240 [18], 170290 [19], 180620, 19019099, 20031020, 20031030, 200911, 200912, 200919, 200940, 200971, 200979, 21069098 [20],
- Vengrijoje:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 110210, 110220, 1103, 1104, 1107, 1108, 1509, 1510, 1517, 170230 [21], 170240 [22], 170290 [23], 180620, 20031020, 20031030, 21069098 [24],
- Latvijoje:
02013000, 02023090, 02043000, 02044310, 02062991, 02071290, 02071410, 02071460, 02071470, 02072710, 04081180, 04089180, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [25], 170240 [26], 170290 [27], 180620, 19019099, 20031020, 20031030, 200911, 200919, 21069098 [28],
- Lietuvoje:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 02072710, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [29], 170240 [30], 170290 [31], 19019099, 200290, 20031020, 20031030, 200820, 200911, 200912, 200919, 200940, 21069098 [32],
- Maltoje:
02023090, 02043000, 02044310, 04081180, 04089180, 02062991, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [33], 170240 [34], 170290 [35], 180620, 20031020, 20031030, 21069098 [36],
- Lenkijoje:
02013000, 02023090, 02031110, 02032110, 02043000, 02044310, 02062991, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [37], 170240 [38], 170290 [39], 20031020, 20031030, 200820,
- Slovakijoje:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [40], 170240 [41], 170290 [42], 180620, 19019099, 20031020, 20031030, 200820, 200911, 200912, 200919, 200940, 21069098 [43],
- Slovėnijoje:
02013000, 02023090, 02043000, 02044310, 02062991, 02031110, 02032110, 02071210, 02071290, 02071410, 02071460, 02071470, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230 [44], 170240 [45], 170290 [46], 20031020, 20031030, 200820, 200911, 200912, 200919, 200940, 21069098 [47].
Jei KN kodui priskiriami produktai, kuriems taikomas 3 dalyje minimas importo muitas nėra vienodas, 4 dalyje minimas atsargų aprašas sudaromas atskirai kiekvienam produktui arba produktų grupei, kuriems turi būti taikomas skirtingas importo muitas.
6. Komisija 5 dalyje nustatytą sąrašą gali papildyti kitais produktais arba produktus iš jo išbraukti.
5 straipsnis
Viešųjų atsargų surašymas
Tokį sąrašą ir Stojimo akto 4 skyriaus IV priede minimų prekių, esančių tos valstybės narės viešosiose atsargose, kiekius kiekviena naujoji valstybė narė pateikia ne vėliau kaip iki 2004 m. liepos 31 d.
6 straipsnis
Nacionalinės specialiosios atsargos
4 straipsnio 4 dalyje ir 5 straipsnyje minimos atsargos neapima nacionalinių specialiųjų atsargų, kurių gali turėti naujoji valstybė narė. Pastaroji informuoja Komisiją apie visus nacionalinių specialiųjų atsargų pasikeitimus, nurodydama tuos pokyčius reglamentuojančias sąlygas siekiant sukurti Bendrijos pasiūlos pusiausvyrą.
7 straipsnis
Priemonės mokesčių nemokėjimo atveju
Valstybei narei įtarus, kad mokesčiai, numatyti 3 ir 4 straipsnyje, nesumokėti už kurį nors produktą, ji apie tai informuoja atitinkamą valstybę narę, kad ši galėtų imtis tinkamų priemonių.
8 straipsnis
Įrodymas apie grąžinamųjų išmokų/gamybos grąžinamosios išmokos nemokėjimą
Už produktus, įtrauktus į eksporto į trečiąsias šalis deklaraciją, naujosioms valstybėms narėms pateiktą tarp 2004 m. gegužės 1 d. ir 2005 m. balandžio 30 d., gali būti mokama eksporto grąžinamoji išmoka arba grąžinamoji išmoka laikantis vienos iš procedūrų, numatytų Tarybos reglamento (EEB) Nr. 565/80 [48] 4 ir 5 straipsniuose, jeigu yra nustatoma, kad už tokius produktus ar jų sudedamąsias dalis grąžinamoji išmoka nebuvo mokama.
9 straipsnis
Dvigubo grąžinamųjų išmokų mokėjimo nebuvimas
Už bet kurį produktą mokama ne daugiau kaip viena eksporto grąžinamoji išmoka. Už produktą, už kurį mokama eksporto grąžinamoji išmoka, nėra mokama gamybos grąžinamoji išmoka, jei jis naudojamas gaminti produktus, minimus Komisijos reglamento (EB) Nr. 1722/93 [49] I priede arba Komisijos reglamento (EB) Nr. 1265/2001 [50] I priede.
10 straipsnis
Įsigaliojimas
Šis reglamentas įsigalioja taikant Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį ir tos Sutarties įsigaliojimo Europos Sąjungoje dieną.
Jis taikomas iki 2007 m. balandžio 30 d.
Šis reglamentas yra privalomas visas ir tiesiogiai taikomas valstybėse narėse.
Priimta Briuselyje, 2003 m. lapkričio 10 d.